Определение на Общия съд от 11 януари 2024 г. — TO/ЕАОС
(Дело T-417/23)1
(Публична служба – Договорно наети служители – Възнаграждение – Надбавка за настаняване – Изпълнение на решение на Общия съд – Решение, което не е обжалвано в срок – Условно задължение, поето в контекста на извънсъдебно уреждане на спор – Молба за изплащане на надбавка за настаняване на основание член 90, параграф 1 от Правилника – Недопустимост – Искане за издаване на разпореждане –     Явна липса на компетентност)
Език на производството: френски
Страни
Жалбоподател: TO (представител: É. Boigelot, avocat)
Ответник: Европейска агенция за околна среда (представители: O. Cornu, подпомаган от B. Wägenbaur, avocat)
Предмет
С жалбата си на основание член 270 ДФЕС, жалбоподателката иска по същество, първо, Европейска агенция за околна среда (ЕАОС) да бъде осъдена да заплати, от една страна, сума от 2 950 евро, съответстваща на авансово платените суми по надбавката за експатриране, която и е била изплатена в изпълнение на решение от 11 юни 2019 г., (T-462/17, непубликувано, EU:T:2019:397), заедно с лихва от 5 % годишно, считано от 1 август 2019 г. и, от друга страна, сума от 22 000 евро като обезщетение за имуществените и неимуществените вреди, които твърди, че е претърпяла и, второ, да получи обяснение, от което да може да разбере на какво съответства допълнителната удръжка в размер на 500 евро, която фигурира във фиша и за заплата за месец август 2019 г. и, ако е приложимо, възстановяване на тази сума, ако въпросната удръжка се окаже необоснована
Диспозитив
Отхвърля жалбата отчасти поради явната липса на компетентност на Общия съд да я разгледа, отчасти като недопустима и отчасти като явно лишена от всякакво правно основание.
Осъжда TO да заплати съдебните разноски.
____________
1     ОВ C, C/2023/50, 9.10.2023.г.